Lp Pr minister Piret Hartman

Regionaal- ja Põllumajandusministeerium

Suur-Ameerika 1, 10122 Tallinn 05.11.2024, nr. 1-633

[info@agri.ee](mailto:info@agri.ee)

**Taotlus kinnistu (Narva-Jõesuu linn) mitterahaliseks sissemakseks SA Ida- Viru Investeeringute Agentuur sihtkapitali suurendamiseks**

SA Ida- Viru Investeeringute Agentuur (IVIA) pöördub Teie poole, seoses Olgina lennuvälja ja selle juurde planeeritud äripargi väljaarendamiseks vajalike maade taotlemisega IVIA omandisse sihtkapitali suurendamise kaudu mitterahalise sissemakse teel.

Arvesse võttes asjaolusid:

* SA Ida- Viru Investeeringute Agentuur (IVIA) on riigi asutatud sihtasutus, mis on kantud sihtasutuste registrisse 24.05.2010.a.
* Vastavalt IVIA põhikirja punktile 2.1.: „Sihtasutuse põhieesmärk on ettevõtluskeskkonna arendamine ja majanduskeskkonna mitmekesistamine Ida-Virumaal; (välis-) otseinvesteeringute toomine Ida-Virumaale ja selleks Ida-Viru maakonnas arendusprojektide ehk tööstusalade aktiivne väljaarendamine;“
* IVIA, kui huvitatud isiku taotluse alusel algatas Narva- Jõesuu linn detailplaneeringu otsusega nr 17 (29.12.2021) ning kehtestas otsusega 105 (25.09.2024) kinnistutele Narva-Jõesuu linnas, Soldina külas asuv Lennuvälja kinnistu (katastriüksuse tunnus 85101:003:1275);
* IVIA on finantseeringu detailplaneeringu koostamist, keskkonnamõjude strateegilist hindamist ja eelprojekti koostamist nimetatud kinnistule;
* IVIA soovib planeeringualal realiseerida Olgina lennuvälja ja selle juurde planeeritud äripargi arendusprojekti kinnistul Lennuvälja (katastriüksuse tunnus 85101:003:1275, <https://ky.kataster.ee/ky/85101:003:1275>);
* Olgina lennuvälja ja äripargi arendusvajadus on tingitud asjaoludest:
  + Lennuvälja areng avaldab mõju Ida-Virumaa ärielule, piirkonna majandusele ja kogu Eesti konkurentsivõimele. Lennuväli on vahend ettevõtluse ja turismi arendamiseks ning Ida-Virumaa kui investeerimispiirkonna atraktiivsuse suurendamiseks.;
  + Ühe tööstusinvesteeringu mõju Narva-Olgina äripargile või teistele IVIA tööstusparkidele võib katta kõik lennuvälja investeeringud.
  + Kiire juurdepääsetavus on ettevõtete jaoks väga oluline. Kui ligipääsetavus pole konkurentsivõimelisel tasemel, lähevad investeeringud mujale, ka Eestist väljapoole;
  + Kaasaegse äripargi ja lennuvälja arendamine kutsub esile äri- ja tööstuse ümberkujundamise, mis aitab täita Euroopa Liidu eesmärke mitmel tasandil – süsinikuneutraalsus, jätkusuutlikkus ja vastupidavus;
  + Optimaalse suurusega lennukid väikeste mahtude jaoks ja kaasaegse tehnoloogiaga varustatud lennuväli loovad kulutõhusa aluse lennutransporditeenustele;
  + Lennuvälja areng mõjutab selle keskkonda mitmel viisil. Lennuväljast saadava kasu saavutamise keskmes on lennuvälja piirkonnas asuvad ettevõtted ja operaatorid. Lennuvälja lähedal asuvad ettevõtted saavad kasu reisijate lendude võimalusest ja lennukaubateenuste osutamisest. Narva lennuväli tagab parema ühenduvuse reisijatele ja lennukaubale kogu Ida-Virumaal. Lennuvälja teenustest on oluline mõju Ida-Virumaa ja Eesti regionaalmajandusele. Parem ühenduvus lennutransporditeenuste kaudu tõstab praeguste ettevõtete konkurentsivõimet ja aitab meelitada piirkonda uusi ettevõtteid. Turismiatraktsioonid muutuvad paremini kättesaadavaks. Jõukama ärielu tõttu on Narva linn ja Ida-Virumaa haritud tööjõu jaoks atraktiivsem. Kõik see parandab Ida-Virumaa mainet.
  + Redstone areo ja Destia poolt koostatud lennuvälja arendusprojekti teostatavus-tasuvus analüüs selles sisalduvate põhjalike järeldustega on lisatud taotlusele;
  + Olgina lennuvälja ja selle juurde planeeritud äripargi projekti elluviimiseks on vaja teostada taristu projekteerimistööd, korraldada finantseerimine (toetuste taotlemiseks on möödapääsmatu maa omandi üleandmine IVIA omandisse), viia läbi riigihanked ning taristu välja ehitada (teed, trassid);

Võttes arvesse eeltoodut, pöördub SA Ida- Viru Investeeringute Agentuur Teie poole taotlusega võõrandada tasuta üleandmise teel mitterahalise sissemaksena IVIA sihtkapitali suurendamiseks Lennuvälja kinnistu Narva-Jõesuu linnas, Soldina külas (katastriüksuse tunnus 85101:003:1275) vastavalt RVS § 37 lg 2 p 2 ja § 33 lg 1 p 2.

Nimetatud riigivara on vajalik riigi poolt asutatud SA Ida- Viru Investeeringute Agentuur tema põhikirjas sätestatud ülesannete täitmiseks: „Sihtasutuse põhieesmärk on ettevõtluskeskkonna arendamine ja majanduskeskkonna mitmekesistamine Ida-Virumaal;“.

SA Ida- Viru Investeeringute Agentuur viib pärast riigivara võõrandamist IVIA omandisse läbi kinnistute jagamise vastavalt detailplaneeringule, infrastruktuuri projekteerimise ning põhiinfrastruktuuri trasside väljaarendamise. Sihtasutus aitab kaasa uute otseinvesteeringute kaasamisele piirkonna ettevõtluse arenguks.

Lugupidamisega

/allkirjastatud digitaalselt/

Teet Kuusmik

SA Ida- Viru Investeeringute Agentuur juhatuse liige

5114685

[teet.kuusmik@ivia.ee](mailto:teet.kuusmik@ivia.ee)

[www.ivia.ee](http://www.ivia.ee)